ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΗΝ ΑΝΑΠΑΡΑΓΩΓΗ ΤΩΝ ΖΩΩΝ

|  |  |
| --- | --- |
| Προοίμιο.Επίσημη Εφημερίδα της Ε.Ε.: L 171, 29.6.2016, σ. 66. | Για σκοπούς εφαρμογής της πράξης της ΕυρωπαϊκήςΈνωσης με τίτλο «Κανονισμός (ΕΕ) 2016/1012 του Ευρωπαϊκού Κοινοβουλίου και του Συμβουλίου της 8ης Ιουνίου 2016 σχετικά με τους ζωοτεχνικούς και γενεαλογικούς όρους για την αναπαραγωγή, το εμπόριο και την είσοδο στην Ένωση καθαρόαιμων ζώων αναπαραγωγής, υβριδικών χοίρων αναπαραγωγής και του αναπαραγωγικού υλικού τους και για την τροποποίηση του κανονισμού (ΕΕ) αριθ. 652/2014, καθώς και των οδηγιών 89/608/ΕΟΚ και 90/425/ΕΟΚ του Συμβουλίου, και για την κατάργηση ορισμένων πράξεων στον τομέα της αναπαραγωγής ζώων («κανονισμός για την αναπαραγωγή ζώων»)», |
|  |  |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί Αναπαραγωγής των Ζώων Νόμος του 2022. |
|  |  |
| Ερμηνεία. | 2.-(1) Στον παρόντα Νόμο, εκτός εάν από το κείμενο προκύπτει διαφορετική έννοια- |
|  |  |
|  | «αρμόδια αρχή» σημαίνει το Τμήμα Γεωργίας του Υπουργείου Γεωργίας, Αγροτικής Ανάπτυξης και Περιβάλλοντος· |
|  |  |
|  | «επιθεωρητής» σημαίνει πρόσωπο που ορίζεται ως επιθεωρητής δυνάμει των διατάξεων του άρθρου 5· |
|  |  |
|  | «Κανονισμός (ΕΕ) 2016/1012» σημαίνει τον Κανονισμό (ΕΕ) 2016/1012 του Ευρωπαϊκού Κοινοβουλίου και του Συμβουλίου της 8ης Ιουνίου 2016 σχετικά με τους ζωοτεχνικούς και γενεαλογικούς όρους για την αναπαραγωγή, το εμπόριο και την είσοδο στην Ένωση καθαρόαιμων ζώων αναπαραγωγής, υβριδικών χοίρων αναπαραγωγής και του αναπαραγωγικού υλικού τους και για την τροποποίηση του κανονισμού (ΕΕ) αριθ. 652/2014, καθώς και των οδηγιών 89/608/ΕΟΚ και 90/425/ΕΟΚ του Συμβουλίου, και για την κατάργηση ορισμένων πράξεων στον τομέα της αναπαραγωγής ζώων («κανονισμός για την αναπαραγωγή ζώων»), όπως αυτός εκάστοτε τροποποιείται ή αντικαθίσταται· |
|  |  |
|  | «υπεύθυνος επιχείρησης» σημαίνει πρόσωπο που έχει την ευθύνη της επιχείρησης που βρίσκεται υπό τον έλεγχο του· |
|  |  |
|  | «Υπουργός» σημαίνει τον Υπουργό Γεωργίας, Αγροτικής Ανάπτυξης και Περιβάλλοντος. |
|  |  |
|  |  (2) Οποιοιδήποτε άλλοι όροι, οι οποίοι δεν ορίζονται ειδικά στον παρόντα Νόμο, έχουν την έννοια που αποδίδεται στους όρους αυτούς από τον Κανονισμό (ΕΕ) 2016/1012. |
|  |  |
| Εξουσίες της Αρμόδιας Αρχής. | 3. Η αρμόδια αρχή έχει τις ακόλουθες εξουσίες: |
|  |  |
|  |  (α) Την αναγνώριση κοινωνιών εκτροφής και επιχειρήσεων αναπαραγωγής· |
|  |  |
|  |  (β) την έγκριση των προγραμμάτων αναπαραγωγής· |
|  |  |
|  |  (γ) την κατάρτιση και τήρηση επικαιροποιημένου καταλόγου των αναγνωρισμένων κοινωνιών εκτροφής και των αναγνωρισμένων επιχειρήσεων αναπαραγωγής· |
|  |  |
|  |  (δ) τη διενέργεια των επίσημων ελέγχων και των επίσημων δραστηριοτήτων προκειμένου να διασφαλίζεται η συμμόρφωση με τις διατάξεις του Κανονισμού (ΕΕ) 2016/1012, του παρόντος Νόμου και των δυνάμει αυτού εκδιδόμενων Κανονισμών και Διαταγμάτων· |
|  |  |
|  |  (ε) την παραλαβή, την αποδοχή, την αξιολόγηση και την έγκριση αιτήσεων, εγγράφων, πιστοποιητικών και στοιχείων που υποβάλλονται στο πλαίσιο εφαρμογής του παρόντος Νόμου και των δυνάμει αυτού εκδιδομένων Κανονισμών και Διαταγμάτων· |
|  |  |
|  |  (στ) την έκδοση πιστοποιητικών, αδειών ή/και άλλων εγγράφων απαραίτητων για την εφαρμογή των διατάξεων του Κανονισμού (ΕΕ) 2016/1012, του παρόντος Νόμου και των δυνάμει αυτού εκδιδομένων Κανονισμών και Διαταγμάτων· |
|  |  |
|  |  (ζ) τη διεξαγωγή προγραμμάτων αναπαραγωγής· |
|  |  |
| Επίσημη Εφημερίδα της Ε.Ε.: L 104, 22.4.1992, σ. 77. |  (η) τον ορισμό της Συντονιστικής Αρχής που προβλέπεται στις διατάξεις του άρθρου 1 της Απόφασης της Επιτροπής της 26ης Μαρτίου 1992 σχετικά με τη συγκέντρωση δεδομένων όσον αφορά την συμμετοχή σε αγώνες των ιπποειδών που αναφέρονται στο άρθρο 4 παράγραφος 2 της οδηγίας 90/428/E0K του Συμβουλίου(92/216/ΕΟΚ), όπως αυτή εκάστοτε τροποποιείται ή αντικαθίσταται· |
|  |  |
|  | (θ) την έγκριση των τρίτων, που έχουν ορισθεί από τις αναγνωρισμένες κοινωνίες εκτροφής και τις αναγνωρισμένες επιχειρήσεις αναπαραγωγής, για τη διενέργεια ελέγχου της απόδοσης ή της γενετικής αξιολόγησης των ζώων αναπαραγωγής, σύμφωνα με τις διατάξεις του άρθρου 27 του Κανονισμού (ΕΕ) 2016/1012. |
|  |  |
| Έντυπααιτήσεων. | 4. Η αρμόδια αρχή, με απόφασή της, καθορίζει τα έντυπα για την υποβολή των αιτήσεων ή για τη διαχείριση άλλων θεμάτων που αφορούν την εφαρμογή του Κανονισμού (ΕΕ) 2016/1012, του παρόντος Νόμου ή/και των δυνάμει αυτού εκδιδόμενων Κανονισμών και Διαταγμάτων και τα δημοσιεύει στην ιστοσελίδα της. |
|  |  |
| Ορισμός και εξουσίες επιθεωρητή. | 5.-(1) Ο Υπουργός έχει εξουσία, με γνωστοποίησή του που δημοσιεύεται στην Επίσημη Εφημερίδα της Δημοκρατίας, να ορίζει ως επιθεωρητή οποιοδήποτε λειτουργό που υπηρετεί στο υπουργείο του να ενεργεί για λογαριασμό της αρμόδιας αρχής για την αποτελεσματικότερη εφαρμογή του Κανονισμού (ΕΕ) 2016/1012, του παρόντος Νόμου και των δυνάμει αυτού εκδιδόμενων Κανονισμών και Διαταγμάτων. |
|  |  |
|  |  (2) Κάθε επιθεωρητής εφοδιάζεται και φέρει κατάλληλη ταυτότητα για σκοπούς αναγνώρισης της ιδιότητάς του. |
|  |  |
|  |  (3) Ο επιθεωρητής έχει εξουσία σε κάθε εύλογο χρόνο να προβαίνει στις ακόλουθες ενέργειες: |
|  |  |
|  |  (α) Να εισέρχεται, επιθεωρεί, ερευνά και διενεργεί έλεγχο σε οποιοδήποτε υποστατικό της επιχείρησης ή άλλο χώρο, εκτός της κατοικίας, στον οποίο διενεργείται ή υπάρχει εύλογη υποψία ότι διενεργείται δραστηριότητα η οποία αποτελεί ή δυνατόν να αποτελέσει παράβαση οποιασδήποτε διάταξης του παρόντος Νόμου ή/και των δυνάμει αυτού εκδιδόμενων Κανονισμών ή/και Διαταγμάτων, και |
|  |  |
|  | (i) να έχει πρόσβαση, επιθεωρεί και ελέγχει τιμολόγια, έγγραφα, μητρώα, σε οποιαδήποτε μορφή αυτά τηρούνται, βιβλία αναπαραγωγής ή/και πιστοποιητικά, τα οποία σχετίζονται με την εφαρμογή του παρόντος Νόμου και να αντιγράφει αυτά επιτόπου ή/και να τα απομακρύνει προκειμένου να καταστεί δυνατή η αντιγραφή τους· |
|  | (ii) να έχει πρόσβαση, επιθεωρεί ή/και ελέγχει δεδομένα που βρίσκονται σε οποιοδήποτε ηλεκτρονικό υπολογιστή ή σχετική συσκευή ή εξοπλισμό αποθήκευσης δεδομένων που σχετίζονται με τιμολόγια ή έγγραφα ή μητρώα ή βιβλία αναπαραγωγής ή πιστοποιητικά, συμπεριλαμβανομένων δεδομένων που έχουν διαγραφεί, ενώ παράλληλα δύναται να ανακτήσει δεδομένα που διατηρούνται στον εξοπλισμό του ηλεκτρονικού υπολογιστή· |
|  | (iii) να έχει πρόσβαση, επιθεωρεί και ελέγχει τα ζώα ή το αναπαραγωγικό υλικό που βρίσκονται υπό τον έλεγχο της· |
|  | (iv) να έχει πρόσβαση, επιθεωρεί ή/και ελέγχει κάθε εξοπλισμό που βρίσκεται υπό τον έλεγχο της· |
|  | (v) να προβαίνει σε κινηματογραφήσεις ή φωτογραφήσεις τις οποίες κρίνει αναγκαίες στο πλαίσιο των ελέγχων που διεξάγει· |
|  |  |
|  |  (β) να εισέρχεται, σε συνεννόηση με άλλες αρχές, σε συνοριακούς σταθμούς ελέγχου και να διεξάγει επίσημο έλεγχο σε φορτία ζώων ή αναπαραγωγικού υλικού˙ |
|  |  |
|  |  (γ) να δίνει οδηγίες όπως ο χώρος στον οποίο εισέρχεται παραμένει ως έχει, για όσο χρόνο θεωρεί εύλογα αναγκαίο για σκοπούς ελέγχου ή έρευνας που διενεργείται στα πλαίσια των καθηκόντων του· |
|  |  |
|  |  (δ) να δεσμεύει τιμολόγια, έγγραφα, μητρώα, βιβλία αναπαραγωγής, πιστοποιητικά, ηλεκτρονικούς υπολογιστές ή άλλα στοιχεία, σε γραπτή ή ηλεκτρονική μορφή, τα οποία εύλογα θεωρεί ότι περιέχουν χρήσιμες πληροφορίες για σκοπούς διερεύνησης του αδικήματος· |
|  |  |
|  |  (ε) να απαιτεί από τον υπεύθυνο επιχείρησης ή το άτομο που βρίσκεται στον χώρο και σχετίζεται με την επιχείρηση, να του παρέχει ασφαλή πρόσβαση σε οποιοδήποτε μέρος των υποστατικών και να του παραχωρεί πληροφορίες σχετικές με τα θέματα που εξετάζει στα πλαίσια των καθηκόντων του. |
|  |  |
|  |  (4) Για σκοπούς άσκησης των εξουσιών του ο επιθεωρητής δύναται, εάν το θεωρεί αναγκαίο, να συνοδεύεται από αστυνομικό ή άλλο εξουσιοδοτημένο πρόσωπο ή να έχει μαζί του τέτοιο εξοπλισμό τον οποίο θεωρεί απαραίτητο, και ο ιδιοκτήτης ή ο υπεύθυνος της επιχείρησης ή το άτομο που βρίσκεται στον χώρο και σχετίζεται με την επιχείρηση οφείλει να επιτρέψει την είσοδο στα υποστατικά των εν λόγω προσώπων. |
|  |  |
|  |  (5) Χωρίς επηρεασμό οποιωνδήποτε άλλων διατάξεων του παρόντος Νόμου, εάν δικαστής επαρχιακού δικαστηρίου πεισθεί, με ένορκη δήλωση του επιθεωρητή ότι υπάρχει βάσιμος λόγος ή εύλογη αιτία ότι- |
|  |  |
|  |  (α) Διενεργήθηκε ή διενεργείται ή πρόκειται να διενεργηθεί οποιαδήποτε πράξη ή παράλειψη που συνιστά αδίκημα με βάση τις διατάξεις του παρόντος Νόμου ή/και των δυνάμει αυτού εκδιδόμενων Κανονισμών και Διαταγμάτων ή/και του Κανονισμού (ΕΕ) 2016/1012· |
|  |  |
|  |  (β) η είσοδος στα υποστατικά δεν επιτράπηκε ή πρόκειται να μην επιτραπεί ή πιθανόν να εμποδιστεί· |
|  |  |
|  | (γ) δεν υπάρχουν άτομα στα υποστατικά ή ότι ο υπεύθυνος της επιχείρησης απουσιάζει και η αναμονή για την επιστροφή του δυνατόν να επηρεάσει αρνητικά τον σκοπό της έρευνας· |
|  |  |
|  | (δ) στα υποστατικά τηρούνται ή φυλάσσονται βιβλία, έγγραφα ή μητρώα σε οποιαδήποτε μορφή ή σχετική συσκευή ή εξοπλισμό αποθήκευσης δεδομένων ή οποιαδήποτε αντικείμενα, τα οποία σχετίζονται με τα θέματα που ρυθμίζονται από τον παρόντα Νόμο και τους δυνάμει αυτού εκδιδόμενους Κανονισμούς και Διατάγματα, και τα οποία μπορούν να χρησιμοποιηθούν ως τεκμήρια ή/και αποδεικτικά στοιχεία για τη διάπραξη αδικήματος δυνάμει του παρόντος Νόμου· |
|  |  |
|  | δύναται να εκδώσει ένταλμα για έρευνα των υποστατικών ή του χώρου που αναφέρεται στην ένορκη δήλωση, σε οποιαδήποτε μέρα και ώρα. |
|  |  |
|  |  (6) Ο ιδιοκτήτης ή ο υπεύθυνος επιχείρησης ή άλλο πρόσωπο που σχετίζεται με την επιχείρηση οφείλει να παρέχει όλες τις αναγκαίες διευκολύνσεις και πληροφορίες στον επιθεωρητή και στο εξουσιοδοτημένο πρόσωπο που το συνοδεύει κατά την άσκηση των εξουσιών του. |
|  |  |
| Διοικητικέςκυρώσεις. | 6.-(1) Σε περίπτωση που η αρμόδια αρχή διαπιστώσει, κατόπιν υποβολής παραπόνου ή αυτεπάγγελτα, παράβαση των διατάξεων του παρόντος Νόμου ή του Κανονισμού (ΕΕ) 2016/1012 έχει εξουσία να-  |
|  |  |
|  | (α) διατάξει ή συστήσει στο πρόσωπο το οποίο διάπραξε την παράβαση όπως μέσα σε τακτή προθεσμία τερματίσει αυτήν και αποφύγει επανάληψή της στο μέλλον· |
|  |  |
|  | (β) δεσμεύει οποιοδήποτε αντικείμενο αναφέρεται στις διατάξεις της παραγράφου (δ) του εδαφίου (3) του άρθρου 5, αναφορικά με το οποίο ή σε σχέση με το οποίο έχει εύλογη αιτία να πιστεύει ότι δεν τηρείται οποιαδήποτε διάταξη του παρόντος Νόμου ή του Κανονισμού (ΕΕ) 2016/1012˙ |
|  |  |
|  | (γ) να επιβάλει διοικητικό πρόστιμο, ανάλογα με την φύση, την βαρύτητα και τη διάρκεια της παράβασης, το οποίο δεν υπερβαίνει τις έξι χιλιάδες ευρώ (€6.000)· |
|  | (δ) να αναστέλλει ή να ανακαλεί την αναγνώριση των κοινωνιών εκτροφής και των επιχειρήσεων αναπαραγωγής, την έγκριση προγραμμάτων αναπαραγωγής, των ζωοτεχνικών πιστοποιητικών ή/και άλλων αδειών απαραίτητων για την εφαρμογή των διατάξεων του Κανονισμού (ΕΕ) 2016/1012 και του παρόντος Νόμου, σε περίπτωση που οι προϋποθέσεις χορήγησης αυτών δεν πληρούνται ή έπαψαν να ισχύουν· |
|  |  |
|  | (ε) να προβαίνει σε οποιαδήποτε ενέργεια δυνάμει των διατάξεων του άρθρου 47 του Κανονισμού (ΕΕ) 2016/1012. |
|  |  |
|  |  (2) Προτού επιβάλει οποιαδήποτε διοικητική κύρωση ή πρόστιμο η αρμόδια αρχή ενημερώνει με γραπτή ειδοποίηση το επηρεαζόμενο πρόσωπο για την πρόθεσή της να επιβάλει τη διοικητική κύρωση ή πρόστιμο, και τους λόγους για τους οποίους προτίθεται να ενεργήσει τοιουτοτρόπως, παρέχοντάς του το δικαίωμα υποβολής παραστάσεων εντός προθεσμίας δεκαπέντε (15) εργάσιμων ημερών από την ημερομηνία λήψης της ειδοποίησης. |
|  |  |
|  |  (3) Η αρμόδια αρχή επιβάλλει το διοικητικό πρόστιμο με αιτιολογημένη απόφασή της, η οποία κοινοποιείται στο επηρεαζόμενο πρόσωπο, και στην οποία καθορίζονται- |
|  |  |
|  | (α) η παράβαση ή η παράλειψη συμμόρφωσης για την οποία επιβάλλεται το διοικητικό πρόστιμο· |
|  |  |
|  | (β) η χρονική προθεσμία μέσα στην οποία δύναται το επηρεαζόμενο πρόσωπο να προσβάλει την απόφαση με ιεραρχική προσφυγή στον Υπουργό· και |
|  |  |
|  | (γ) το ποσό του διοικητικού προστίμου και η προθεσμία μέσα στην οποία το επηρεαζόμενο πρόσωπο οφείλει να το πληρώσει. |
|  |  |
|  |  (4) Το ποσό του διοικητικού προστίμου εισπράττεται αφού περάσει άπρακτη η προς άσκηση προσφυγής ενώπιον του διοικητικού δικαστηρίου προθεσμία των εβδομήντα πέντε (75) ημερών είτε από την ημερομηνία κοινοποίησης στο επηρεαζόμενο πρόσωπο της απόφασης για επιβολή του διοικητικού προστίμου είτε σε περίπτωση που ασκείται ιεραρχική προσφυγή ενώπιον του Υπουργού, σύμφωνα με το εδάφιο (1) του άρθρου 7, από την ημερομηνία κοινοποίησης στο επηρεαζόμενο πρόσωπο της απόφασης του Υπουργού επί της ιεραρχικής προσφυγής. |
|  |  |
|  |  (5) Σε περίπτωση άρνησης ή παράλειψης του επηρεαζόμενου προσώπου να καταβάλει το διοικητικό πρόστιμο, η αρμόδια αρχή λαμβάνει δικαστικά μέτρα και εισπράττει το οφειλόμενο ποσό ως αστικό χρέος οφειλόμενο προς την Δημοκρατία. |
|  |  |
| Ιεραρχικήπροσφυγή. | 7.-(1) Πρόσωπο στο οποίο έχει επιβληθεί διοικητικό πρόστιμο ή άλλη διοικητική κύρωση δυνάμει του παρόντος Νόμου ή των Κανονισμών ή των Διαταγμάτων που εκδίδονται δυνάμει αυτού, δύναται να προσβάλει τη σχετική πράξη ή απόφαση εντός τριάντα (30) εργάσιμων ημερών, από την ημερομηνία κοινοποίησης της απόφασης σε αυτόν, με την υποβολή γραπτής και αιτιολογημένης ιεραρχικής προσφυγής στον Υπουργό. |
|  |  |
|  |  (2) Ο Υπουργός εξετάζει την προσφυγή και, αφού ακούσει τον προσφεύγοντα ή δώσει σε αυτόν την ευκαιρία να εκθέσει γραπτώς περαιτέρω τους λόγους στους οποίους στηρίζεται αυτή, αποφασίζει και διαβιβάζει στον προσφεύγοντα γραπτώς, δεόντως αιτιολογημένη, την απόφασή του. |
|  |  |
|  |  (3) Ο Υπουργός δύναται να αναθέτει σε ένα ή περισσότερους λειτουργούς που υπηρετούν στο Υπουργείο Γεωργίας, Αγροτικής Ανάπτυξης και Περιβάλλοντος ή στα τμήματα που υπάγονται σε αυτό, την εξέταση θεμάτων που αφορούν την προσφυγή και να απαιτεί από αυτούς να του υποβάλουν το πόρισμα της εξέτασης αυτής, πριν από την έκδοση της απόφασής του επί της προσφυγής. |
|  |  |
|  |  (4) Ο Υπουργός δύναται να εκδώσει μια από τις ακόλουθες αποφάσεις- |
|  |  |
|  | (α) Να επικυρώσει την προσβληθείσα απόφαση· |
|  |  |
|  | (β) να ακυρώσει την προσβληθείσα απόφαση· |
|  |  |
|  | (γ) να τροποποιήσει την προσβληθείσα απόφαση· |
|  |  |
|  | (δ) να προβεί σε έκδοση νέας απόφασης σε αντικατάσταση της προσβληθείσας: |
|  |  |
|  |  Νοείται ότι, ο Υπουργός πριν την έκδοση της απόφασής του και σε περίπτωση διαφωνίας του με το πόρισμα της διενεργηθείσας δυνάμει του εδαφίου (3) εξέτασης ή της απόφασης της αρμόδιας αρχής αιτιολογεί επαρκώς και γραπτώς τους λόγους της διαφωνίας του. |
|  |  |
| Αδικήματακαι ποινές. | 8. Πρόσωπο το οποίο- |
|  | (α) προβαίνει σε οποιαδήποτε πράξη ή παράλειψη κατά παράβαση του Κανονισμού (ΕΕ) 2016/1012, του παρόντος Νόμου και των δυνάμει αυτού εκδιδόμενων Κανονισμών και Διαταγμάτων· |
|  |  |
|  | (β) παρεμποδίζει ή παρακωλύει τον επιθεωρητή ή την αρμόδια αρχή κατά την εκτέλεση των καθηκόντων τους· |
|  |  |
|  | (γ) σκόπιμα κωλυσιεργεί ή παραπλανεί τον επιθεωρητή ή την αρμόδια αρχή κατά την εκτέλεση των καθηκόντων και των εξουσιών που τους ανατίθενται με βάση τις διατάξεις του παρόντος Νόμου και των δυνάμει αυτού εκδιδομένων Κανονισμών και Διαταγμάτων· |
|  |  |
|  | (δ) αρνείται να παράσχει σε επιθεωρητή ή σε εξουσιοδοτημένο πρόσωπο που τον συνοδεύει ή σε εμπειρογνώμονες της Ευρωπαϊκής Επιτροπής, ασφαλή πρόσβαση σε οποιοδήποτε μέρος των υποστατικών ή άλλων χώρων της επιχείρησης ή πρόσβαση σε πληροφορίες και έγγραφα που σχετίζονται με την επιχείρηση· |
|  |  |
|  | (ε) αποκρύπτει, καταστρέφει ή παραποιεί οποιοδήποτε μητρώο, τιμολόγιο, βιβλίο, πιστοποιητικό, έγγραφο ή άλλα δεδομένα· |
|  |  |
|  | (στ) αρνείται ή παραλείπει να συμμορφωθεί με οδηγία ή μέτρα που επιβάλλει ο επιθεωρητής δυνάμει των διατάξεων του άρθρου 5· |
|  |  |
|  | είναι ένοχο αδικήματος και σε περίπτωση καταδίκης του υπόκειται σε φυλάκιση που δεν υπερβαίνει τα δύο (2) έτη ή σε χρηματική ποινή που δεν υπερβαίνει τις είκοσι χιλιάδες ευρώ (€20.000) ή και στις δύο αυτές ποινές. |
|  |  |
| Εξουσία έκδοσηςκανονισμών. | 9.-(1) Το Υπουργικό Συμβούλιο έχει εξουσία να εκδίδει Κανονισμούς για τον καθορισμό οποιουδήποτε θέματος το οποίο χρήζει ή είναι δεκτικό καθορισμού με βάση τις διατάξεις του παρόντος Νόμου, καθώς και για την καλύτερη εφαρμογή των διατάξεων του Κανονισμού (ΕΕ) 2016/1012. |
|  |  |
|  |  (2) Χωρίς επηρεασμό της γενικότητας του εδαφίου (1), Κανονισμοί που εκδίδονται δυνάμει του παρόντος άρθρου δύναται να ρυθμίζουν ή να καθορίζουν οποιαδήποτε από τα ακόλουθα θέματα- |
|  |  |
|  | (α) τον καθορισμό τελών και τη διαδικασία καταβολής τους· |
|  |  |
|  | (β) το εμπόριο ιπποειδών που προορίζονται για αγώνες και τους όρους συμμετοχής στους αγώνες αυτούς· |
|  |  |
|  | (γ) τη διαδικασία έκδοσης αδειών, εγγράφων, πιστοποιητικών και γνωστοποιήσεων οποιασδήποτε επιχείρησης, κοινωνίας εκτροφής και επιχείρησης αναπαραγωγής· |
|  |  |
|  | (δ) τις απαιτήσεις αναγνώρισης οποιασδήποτε επιχείρησης, κοινωνίας εκτροφής και επιχείρησης αναπαραγωγής και της έγκρισης προγραμμάτων αναπαραγωγής· |
|  |  |
|  | (ε) τις υποχρεώσεις οποιασδήποτε επιχείρησης, κοινωνίας εκτροφής και επιχείρησης αναπαραγωγής· |
|  |  |
|  | (στ) την παραχώρηση παρεκκλίσεων που προκύπτουν από τις διατάξεις του Κανονισμού (ΕΕ) αριθ. 2016/1012· |
|  |  |
|  | (ζ) την υιοθέτηση προνοιών Κανονισμών ή Αποφάσεων της Ευρωπαϊκής Ένωσης που σχετίζονται με τον τομέα της αναπαραγωγής των ζώων. |
|  |  |
| Έκδοση διαταγμάτων. | 10. Ο Υπουργός έχει εξουσία να εκδίδει Διατάγματα, που δημοσιεύονται στην Επίσημη Εφημερίδα της Δημοκρατίας, για τον καθορισμό τεχνικών θεμάτων που χρήζουν ρύθμισης δυνάμει του παρόντος Νόμου ή των δυνάμει αυτού εκδιδομένων Κανονισμών ή του Κανονισμού (ΕΕ) 2016/1012. |
|  |  |
| Καταργήσειςκαι επιφυλάξεις.86(Ι) του 2001272(Ι) του 2004115(Ι) του 2009. | 11.-(1) Από την ημερομηνία έναρξης της ισχύος του παρόντος Νόμου οι περί Βελτίωσης των Ζώων Νόμοι του 2001 έως 2009 καταργούνται. |
|  |  |
|  |  (2) Οι εκδοθέντες από τo Υπoυργικό Συμβoύλιο Καvovισμoί δυvάμει τωv διατάξεωv τoυ καταργηθέvτoς νόμoυ, οι οποίοι ευρίσκοντο σε ισχύ αμέσως πριν από την ημερομηνία έναρξης της ισχύος του παρόντος Νόμου, λoγίζovται ως εκδoθέvτες δυvάμει τωv διατάξεωv τoυ παρόvτoς Νόμoυ και εξακολουθούν να ισχύουν και να εφαρμόζονται, στην έκταση που δεν αντιβαίνουν στις διατάξεις του παρόντος Νόμου, μέχρις ότου τροποποιηθούν ή αντικατασταθούν με Κανονισμούς εκδιδόμενους δυνάμει των διατάξεων του παρόντος Νόμου. |
|  |  |
|  |  (3) Κάθε διάταγμα που εκδόθηκε δυvάμει τωv διατάξεωv τoυ καταργηθέvτoς νόμoυ, το οποίο ίσχυε αμέσως πριν από την ημερομηνία έναρξης της ισχύος του παρόντος Νόμου, λoγίζεται ως εκδoθέv δυvάμει τωv διατάξεωv τoυ παρόvτoς Νόμoυ και εξακολουθεί να ισχύει και να εφαρμόζεται ως εάν είχε εκδoθεί δυvάμει τωv διατάξεωv τoυ παρόvτoς Νόμoυ, μέχρις ότoυ τρoπoπoιηθεί ή αντικατασταθεί δυvάμει τωv διατάξεωv τoυ παρόvτoς Νόμoυ. |
|  |  |
|  |  (4) Κάθε διoρισμός, εξoυσιoδότηση, έγκριση, πιστοποιητικό, άδεια ή άλλη πάσης φύσεως πράξη που έχει γίνει δυvάμει των διατάξεων τoυ καταργηθέvτoς νόμoυ ή τωv δυvάμει αυτού εκδoθέvτωv Καvovισμών λoγίζεται ως πράξη γεvoμέvη δυvάμει τωv διατάξεωv τoυ παρόvτoς Νόμoυ. |
|  |  |
|  |  (5) Κάθε άδεια χoρηγηθείσα ή εκδoθείσα δυvάμει τωv διατάξεωv τoυ καταργηθέvτoς νόμoυ λoγίζεται ως χoρηγηθείσα ή εκδoθείσα δυvάμει τωv διατάξεωv τoυ παρόvτoς Νόμoυ. |
|  |  |
| Έναρξη τηςισχύος τουπαρόντοςΝόμου. | 12. Ο παρών Νόμος τίθεται σε ισχύ με απόφαση του Υπουργικού Συμβουλίου που δημοσιεύεται στην Επίσημη Εφημερίδα της Δημοκρατίας. |

Αρ. Φακ.: 23.01.063.073-2022

ΚλΧ/MV